laion/Wikipedia-Exotic huggingface dataset:
წითელი უდაბნო

წითელი უდაბნო — უდაბნო აშშ-ში, უაიომინგის შტატის სამხრეთ ცენტრალურ ნაწილში. მისი ფართობია 24 000 კმ². მიუხედავად წყლის დეფიციტისა, უდაბნო გამოირჩევა ველური ბუნების სიუხვით. ამჟამინდელ წყლის რესურსებს წარმოადგენს მარილიანი ტბები და ტბორები. უდაბნო ზღვის დონიდან საკმაოდ მაღლა 3000 - 6000 მეტრზე მდებარეობს. ამ ტერიტორიაზე ბევრია დამშრალი მდინარე და ტბა. National Wildlife Federation - Red Desert დაარქივებული 2009-09-13 საიტზე Wayback Machine. BLM Rock Springs Field Office Recreation Page დაარქივებული 2007-06-30 საიტზე Wayback Machine. Friends of the Red Desert Biodiversity Conservation Alliance - Red Desert დაარქივებული 2011-02-10 საიტზე Wayback Machine. Annie Proulx on the Red Desert დაარქივებული 2010-04-08 საიტზე Wayback Machine.
მოხავეს უდაბნო

მოხავე (ესპ. Mojave), მოუჰავი (ინგლ. Mojave [moʊhɑːvi]) — უდაბნო აშშ-ში, კალიფორნიის, ნევადის, იუტის და არიზონის ტერიტორიებზე. სახელი მომდინარეობს ადგილობრივი ინდიელების, მოხავეს ხალხიდან. მისი ფართობი 25 000 კმ²-ს შეადგენს. უდაბნო გამოირჩევა აქ არსებული მთათა სისტემებით, რომლებიც ხშირად წარმოქმნიან ხეობებს, მარილის ღრმულებს, და სეზონურ მლაშე ტბებს. მოხავეს უდაბნო ზღვის დონიდან 910–1800 მეტრზე მდებარეობს. ნალექების საშუალო წლიური რაოდენობა 254 მმ-ს შეადგენს. ივლის-აგვისტოში აქ ტემპერატურა 49 °C-ია. უადბნო მოიცავს მოხავეს ეროვნულ ნაკრძალს. Mojave Desert images at bioimages.vanderbilt.edu Mojave Desert Blog Mojave Desert Catalog Project ↑ 1.0 1.1 საზღვარგარეთის ქვეყნების გეოგრაფიული სახელების ორთოგრაფიული ლექსიკონი, თბ., 1989. — გვ. 121.
ჩრდილოეთი

ჩრდილოეთი (ჩრდილოეთის წერტილი) — ჰორიზონტის ერთ-ერთი მთავარი წერტილი. სამყაროს ჩრდილოეთ პოლუსთან უახლოესი იმ ორ წერტილს შორის, რომლებშიც ცის მერიდიანი ჭეშმარიტ ჰორიზონტთან იკვეთება. აღინიშნება გერმანული N (Nord) ასოთი. ჩრდილოეთი წერტილი თანამედროვე მსოფლიო გეოგრაფიულ რუკაზე გამოისახება რუკის თავზე, ე. ი. მის ზედა მხარეზე ანუ ჩრდილოეთით. ჩრდილოეთის წერტილი რუკაზე დაგვეხმარება ქვეყნის ან რომელიმე პუნქტის ადგილმდებარეობის გამოსავლენად. თუმცა ცალკეულ ქვეყნებში ზოგჯერ არ არის შესაძლებელი ზუსტად ჩრდილოეთის წერტილის (მხარის) გამოვლენა ბუნებრივი პირობების ზემოქმედების გამო. ასეთ შემთხვევაში კარგ მაგალითს გვაწვდის საქართველო. როგორც ეს გეოგრაფიულ რუკაზე ჩანს, ჩვენში კარგად არის გამოხატული ჰორიზონტის ორი წერტილი — დასავლეთისა და აღმოსავლეთისა. ისინი იკავებენ დიდ სივრცეებს. საქართველოსთვის ჩრდილოეთი იქნება მისი მთლიანი ჩრდილო სასაზღვრო ზოლი (სადაც საზღვარი რუსეთს გაუყვება), ხოლო დასახლებული მხარე არა მთლიანად, არამედ ნაწილობრივ, იქ, სადაც კავკასიონის მცირე ნაწილი წყალგამყოფის ჩრდილოეთით რომ გადადის. ეს არის საქართველოს ის მიწა-წყალი, რომელიც კავკასიონის მთების — ზილგახოხისა (დასავლეთით) და შავიკლდის (აღმოსავლეთით) შორისაა მოქცეული. დასავლეთ საქართველოში ტერიტორია არსად არ გადადის მთავარი თხემის ჩრდილოეთით. ე.ი. აღმოსავლეთ საქართველოში ამდენად აღმოსავლეთ და ჩრდილოეთ წერტილები გამოიხატება. მხედველობაშია მისაღები აგრეთვე გლობუსი, სადაც „დამსხდარი“ ქვეყნისა (და წყლის) ნაწილები იქნება აუცილებლად მის ზედა ნაწილში, ე. ი. ჩრდილოეთში. ჩრდილოეთი მხარის გეოგრაფიული ორიენტაცია ყოველთვის მარტივი იყო ყველა ეპოქაში. მას მეზღვაურები და სხვადასხვა მეცნიერები იღებდნენ, როგორც ცამრგვალზე პატარა დათვის თანავარსკვლავედზე მდებარე უძრავ ვარსკვლავს. ცნობილია რომ ცამრგვალის მუდმვი მოძრაობის მიუხედავად დედამიწიდან მხოლოდ ერთი — პოლარული ვარსკვლავი რჩება გაუნძრევლად თავის ადგილზე, რაც კარგი საშუალება იყო ჩრდილოეთი მხარის გასარკვევად, ხოლო აქდან კი დანარჩენი სამი მხარის დადგენც. ადგილზე ჩრდილოეთი მხარის დადგენა შესაძლებელია კომპასითაც. კომპასზე არსებულ მაგნიტურ ისარზე, დედამიწის მაგნიტურ ველის ზემოქმედებით ისარი იღებს ისეთ მდგომარეობას, რომლის ერთი მხარე მიმართულია ჩრდილოეთის, ხოლო მეორე — სამხრეთისკენ. ჩრდილოეთის წერტილის საპირისპიროა სამხრეთი წერტილი, რომელიც ეკვატორიდან სამხრეთით მიდის. ჩრდილოეთ ტერიტორიას ამა თუ იმ მონაკვეთში ემატება ჰორიზონტის სხვა მნიშვნელოვანი წერტილები — დასავლეთი და აღმოსავლეთი, რომლებიც უფრო დეტალურად დაადგენენ მოცემულ გეოგრაფიულ სივრცეში ამა თუ იმ ტერიტორიას. ცის სფერო დასავლეთი სამხრეთი აღმოსავლეთი ქართული საბჭოთა ენციკლოპედია, ტ. 11, თბ., 1987. — გვ. 154.
ცის სფერო

ცის სფერო — ნებისმიერრადიუსიანი დამხმარე წარმოსახვითი სფერო, რომელზეც აგეგმილებენ ციურ მნათობს და რომელსაც სხვადასხვა ასტრომეტრიული ამოცანის მოსახსნელად იყენებენ. შორეულ წარსულში ცნება „ცის სფერო“ წარმოიშვა იმასთან დაკავშირებით, რომ ადამიანს, რომელსაც შორეულ მნათობებამდე მანძილთა განსაზღვრა არ შეეძლო, ისინი ერთსა და იმავე მანძილზე, კერძოდ რეალურ სფეროზე, განლაგებულად ეჩვენებოდა. ძველ საბერძნეთში აღმოცენებული გეოცენტრული კოსმოლოგიური სისტემის თანახმად, მთვარე, მზე და პლანეტები თავიანთ სფეროებზე გარემოიქცეოდნენ დედამიწის ირგვლივ, ვარსკვლავები კი ყველაზე გარეთა სფეროზე. ეს მოძღვრება საქართველოშიც გავრცელდა და ლიტერატურაშიც პოვა გამოძახილი. მაგ.: სულხან საბა-ორბელიანს მოყავს ცათა იერარქიული სქემა, რომლის მიხედვით, დედამიწას აკრავს ჰაერი, შემდეგ ეთერი, უფრო გარეთ თანმიმდევრულად არის მთვარის ცა, რომელსაც ჭირანო ეწოდება, მერკურის ცა — ცორანო, ვენერას ცა — მელტარო, მზის ცა — კოჭიმელა, მარსის ცა — ჭიმჭიმელი, იუპიტერის ცა — კიმკიმელი, სატურნის ცა — არბასტრო და ა. შ. მოგვიანებით ასტრონომებმა დაადგინეს, რომ სხვადასხვა ციური სხეული ჩვენგან სხვადასხვა მანძილზეა, მაგრამ ცის სფეროს ცნება შემორჩა, როგორც ხელსაყრელი მოდელი ასტრონომიული გამოთვლებისათვის. განსახილველი ამოცანის ხასიათის მიხედვით ცის სფეროს ცენტრად შეიძლება მივიღოთ ის ადგილი, სადაცაა დამკვირვებელი (ტოპოცენტრული ცის სფერო), დედამიწის ცენტრი (გეოცენტრული ცის სფერო), მთვარის ცენტრი (სელენოცენტრული ცის სფერო), ცენტრი რომელიმე პლანეტისა (პლანეტაცენტრული ცის სფერო), ან მზისა (ჰელიოცენტრული ცის სფერო), ან სხვა ნებისმიერი წერტილი. თითოეული მნათობი შეიძლება დავაგეგმილოთ ცის სფეროს ზედაპირზე იქ, სადაც მნათობისა და ცის სფეროს ცენტრებზე გამავალი წრფე კვეთს ცის სფეროს ზედაპირს. ამის შემდეგ ცის კოორდინატების ნებისმიერ სისტემაში ორი კუთხური კოორდინატის საშუალებით ცალსახად განისაზღვრება ცის სფეროზე ყოველი მნათობის მდებარეობა. მზის, მთვარის, პლანეტებისა და ვარსკვლავების და ამოსვლა-ჩასვლასთან და საერთოდ ცის ბრუნვასთან დაკავშირებულ ამოცანებში ხელსაყრელია სათანადო f განედზე მყოფი დამკვირვებლის ტოპოცენტრული ცის სფეროს გამოყენება. დედამიწის თითოეული პოლუსისათვის ცის ერთი ნახევარსფეროს მნათობები ყოველთვის ჰორიზონტს ზემოთაა, მეორე ნახევარსფეროსი — ყოველთვის ჰორიზონტს ქვემოთ, ეკვატორზე ყველა მნათობი ყოველდღე ამოდის და ჩადის, საშუალო განედებზე კი ვარსკვლავთ ნაწილი ჩაუვალია, ნაწილი — ამოუვალი, ნაწილი კი — ამომავალიცაა და ჩამავალიც. ცის სფეროს ძირითადი წრეწირებია ცის ეკვატორი, მათემატიკური ჰორიზონტი, ეკლიპტიკა, ცის მერიდიანი და სხვ., ძირითადი წერტილები კი — ზენიტი, ნადირი, ჩრდილოეთ და სამხრეთ პოლუსები, გაზაფხულისა და შემოდგომის ბუნიობის, ზაფხულისა და ზამთრის მზებუდობის, აგრეთვე ჩრდილოეთის, სამხრეთის, დასავლეთისა და აღმოსავლეთის წერტილები. ქართული საბჭოთა ენციკლოპედია, ტ. 11, თბ., 1987. — გვ. 226. ხარაძე ე, ასტრონომიის საფუძვლები, თბ., 1971.
ჰოლი

ვიქსიკონში განმარტებულია სიტყვა: ჰოლი საკუთარი სახელი ჰოლი შეიძლება აღნიშნავდეს ერთ-ერთ შემდეგ პიროვნებათაგანს: ჰოლი, გას — ამერიკისა და საერთაშორისო კომუნისტური მოძრაობის მოღვაწე ჰოლი, ესაფ — ამერიკელი ასტრონომი ჰოლი, რობერტ — ამერიკელი ბიოქიმიკოსი ჰოლი, ჯეიმზ — ამერიკელი გეოლოგი და პალეონტოლოგი ჰოლი — სახლის მთავარი, საერთო ოთახი
ხორნადა-დელ-მუერტო

ხორნადა-დელ-მუერტო (ესპ. Jornada del Muerto, მკვდრის გზა) — უდაბნო აშშ-ში, ნიუ-მექსიკოს შტატში. თავდაპირველად ეს სახელი ესპანელმა კონკისტადორებმა უწოდეს აქ გამავალ 160 კმ-იან გზას. ეს გზა მიემართებოდა კოლონია ახალი ესპანეთიდან (თანამედროვე მექსიკა) ნუევო-მექსიკოს პროვინციისაკენ (თანამედეროვე სანტა-ფე-დე-ნუევო-მექსიკო, აშშ). უდაბნოს და მის ეკორეგიონს წაგრძელებული ფორმა აქვს და დაახლოებით 160 კმ სიგრძისაა. მდებარეობს ისკურასა და სან-ანდრესის მთებს შორის აღმოსავლეთით და ფრა-კრისტობალისა და კაბალოს მთებს შორის დასავლეთით. დღეისათვის, უდაბნო თითქმის დაუსახლებელი და განუვითარებელია. New Mexico Wilderness Alliance: Jornada del Muerto დაარქივებული 2006-06-18 საიტზე Wayback Machine.
გურამ ნიშნიანიძე

გურამ დავითის ძე ნიშნიანიძე (დ. 8 ივლისი, 1939, ზესტაფონი) — ყოფილი ქართველი ფეხბურთელი და მწვრთნელი. დაიბადა 1939 წლის 8 ივლისს. ზესტაფონში. 1959 წელს მიიწვია უშანგი სალდაძემ ქუთაისის „ტორპედოში“, რომელიც უკვე სსკ–ს „ბ“ კლასში გამოდიოდა. რიონისპირელთა კაპიტანი განსაკუთრებით 1961 წელს იხსენებს, როდესაც „ტორპედომ“ პირველად მოიპოვა საკავშირო უმაღლესი ლიგის საგზური. 1964 წელს თბილისის დინამო ჩემპიონი გახდა. მის უპირველეს მეტოქეს მოსკოვის „ტორპედოს“ შინ მოუგეს ქუთაისის „ტორპედოელებმა“. იმ წელს ისინი გათამაშებაში მოხვდნენ და სძლიეს გორკის „დინამოს“. ფეხბურთელის კარიერა გურამ ნიშნიანიძემ ექიმების რეკომენდაციით 26 წლისას დაამთავრა. მწვრთნელობა ორჯერ სცადა და ორივეჯერ ვსევოლდ ბლინკოვთან ერთად, რომელიც ქუთაისი „ტორპედოს“ 60–იან წლების ბოლოს ედგა სათავეში. გურამ ნიშნიანიძე — FootballFacts.ru გურამ ნიშნიანიძე — Sport-strana.ru გურამ ნიშნიანიძე — Transfermarkt
მეტეხის ამაღლების ეკლესია

მეტეხის ამაღლების ეკლესია – ეკლესია კასპის მუნიციპალიტეტის სოფელ მეტეხის აღმოსავლეთით. თარიღდება გვიანდელი ფეოდალური ხანით. ეკლესია დარბაზულია (5 X 4 მ), ნაგებია ნატეხი და რიყის ქვით. კონსტრუქციის ნაწილებში, კუთხეებსა და წირთხლებზე გამოყენებულია შირიმის ქვა. შესასვლელი სამხრეთიდანაა. ნახევარწრიული აფსიდის ღერძზე თაღოვანი სარკმელია. აფსიდი დარბაზისგან გამოყოფილია მხრებით, რომლებზეც მარტივი სატრიუმფო თაღია გადაყვანილი. საკურთხევლის წინ დგას მცირე ზომის ორმალიანი კანკელი. დარბაზი გადახურულია პილასტრებზე გადაყვანილი ცილინდრული კამარით, რომელსაც ორი შეკიდული საბჯენი თაღი აქვს. ეკლესიის ინტერიერი და კანკელი შელესილია. საკურთხევლის ბაქანი არ არის გამოყოფილი. იატაკი დატკეპნილი მიწისაა. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
მეტეხის კვირაცხოვლის ეკლესია

მეტეხის კვირაცხოვლის ეკლესია — ეკლესია კასპის მუნიციპალიტეტის სოფელ მეტეხის დასავლეთით. თარიღდება გვიანდელი ფეოდალური ხანით. ეკლესია დარბაზულია (9,7 X 6 მ), ნაგებია რიყის ქვით, შიგნითა კედლები და პილასტრები ქვითაა ნაწყობი, ხოლო კრონშტეინები, კაპიტელები, თაღი, კამარა და კონქი - კარგად შერჩეული მცირე ზომის შირიმის ქვით. ნახევარწრიული აფსიდი დარბაზისაგან მხრებით და მათზე გადაყვანილი შეისრული სატრიუმფო თაღითაა გამოყოფილი. აფსიდის ღერძზე სწორკუთხა სარკმელია, აფსიდის ქვედა ნაწილში თითო სწორკუთხა ნიშია. დარბაზის გრძივი კედლების განაპირა მონაკვეთებში წყვილ-წყვილი პილასტრია, რომლებზეც შეისრული კამარის საბჯენი თაღებია გადაყვანილი. სამხრეთ ფასადზე შესასვლელი დასრულებულია თაღიანი ტიმპანით, რომელშიც სწორკუთხა შეღრმავებაა. ამ ფასადზე კუთხეები თლილი ქვითაა ნაწყობი. ფასადებზე სარკმლები სწორკუთხაა. აღმოსავლეთ და დასავლეთ ფასადების ფრონტონებზე, კედლის სიბრტყეში თითო შეღრმავებული ჯვარია გამოსახული. თითქმის მთლიანადაა შემორჩენილი თლილი ქვით ნაწყობი თაროსებრი ლავგარდანი. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
ჰორნი

საკუთარი სახელი ჰორნი შეიძლება აღნიშნავდეს ერთ-ერთ შემდეგ პიროვნებათაგანს: ჰორნი, არვიდ ბერნჰარდ — შვედეთის სამხედრო და სახელმწიფო მოღვაწე ჰორნი, ფილიპ დე მონმორანსი — გრაფი, ნიდერლანდის ოპოზიციური თავადაზნაურობის ერთ-ერთი ლიდერი (XVI ს.) ჰორნი — ავსტრიის ერთ-ერთი ოლქი ჰორნი — კონცხი ჰორნი — კუნძული წყნარ ოკეანეში
დიდი მარილის ტბის უდაბნო

დიდი მარილის ტბის უდაბნო — ფართო, დამშრალი ტბა აშშ-ში, იუტას შტატში. მდებარეობს მდებარეობს დიდი მარილის ტბისა და ნევადის შტატის საზღვარზე. გამოირჩევა თეთრი ქვიშით. უდაბნოს კიდეებთან გადაჭვარედინებულია პატარა მთები. დასავლეთით, ნევადის საზღვართან მდებარეობს მწვერვალი პილოტის პიკი. ზამთრის განმავლობაში, უდაბნო საკმაოდ ცივია. გავრცელებულია არსებულ ბუნებრივ პირობებს შეგუებული მცენარეები. ნალექების საშუალო წლიური მაჩვენებელი 200 მმ-ს შეადგენს. დიდი მარილის ტბის უდაბნო USGS: Lake Bonneville and the Bonneville Flood
ბიროფოლოგია

ბიროფოლოგია — ლუდის ატრიბუტიკის შეგროვება: ლუდის ბაკლების, კასრების, ეტიკეტების, თავსახურების და სხვა ყველაფრის რაც დაკავშირებულია ლუდთან. ბიროფილი: ლუდის მოყვარულია (ინგლ.–დან beer – ლუდი). ჩვეულებრივ, ბიროფილი სპეციალიზდება კონკრეტულ ნივთზე, მაგრამ აგროვებს ყველაფერს. ნივთებს, რომლებიც კოლექციაში არ შედიან, ბიროფილები ცვლიან ან ყიდიან. ბიროფილები ერთიანდებიან კლუბებში (საზოგადოებებად), ატარებენ გასვლით შეხვედრებს. ტულის ლუდის კლუბი დაარქივებული 2011-02-26 საიტზე Wayback Machine.
დიდი აუზის უდაბნო

დიდი აუზის უდაბნო — ნეარქტიკული უდაბნო ჩრდილოეთ ამერიკაში, რომელიც კვეთს აშშ-ის შტატებს: ნევადას, კალიფორნიას, ორეგონს, აიდაჰოს და იუტას. იჭრება მდინარე კოლორადოს აუზში. უდაბნოში არსებული მცენარეულობა ძირითადად თათაბოს გვარისგან შედგება. უდაბნო გამოირჩევა ცივი კლიმატით. აშშ-ის უდაბნოები - დიდი აუზის უდაბნო
ესკალანტეს უდაბნო

ესკალანტეს უდაბნო — უდაბნო ეკორეგიონი აშშ-ში, ნევადის შტატის სამხრეთ-დასავლეთში. მდებარეობს ქალაქ სედარის ჩრდილოეთით. ზღვის დონიდან 1500 - 1700 მეტრზე. უდაბნოს ფართობი შეადგენს 8469 კმ²-ს. ნალექების საშუალო წლიური მაჩვენებელი 330 მმ-ს შეადგენს. ესკალანტეს უდაბნო დაარქივებული 2010-03-15 საიტზე Wayback Machine. ↑ Best Places to Live...Utah. BestPlaces.net. ციტატა: „Iron County, UT, gets 13 inches of rain per year“
ჯოკერი

ჯოკერი — ერთგვარი ბანქოს (კარტის) თამაში, 2-4 მოთამაშისათვის. მოთამაშის მიზანია აიღოს მაქსიმალური ქულები რამდენიმე დარიგების განმავლობაში, ხელში აღებული კარტების გამოყენებით. ყოველი დარიგებისას მოთამაშე ცდილობს წაიღოს წინასწარ ნავარაუდევი კარტის რაოდენობა. თამაშში გამოიყენება 36 კარტი, რომლიდანაც 2 ჯოკერია. თამაშისადმი მიძღვნილი საიტი
გამბრინუსი (მეფე)

გამბრინუსი (ლათ. Gambrinus) — ლეგენდარული მეფე, რომელიც ლუდის ხარშვის გამომგონებლად ითვლება. გამბრინუსზე (სახელით გამბრივიუსი) პირველად 1519 წელს, საუბრობს გერმანელი ისტორიკოსი იოჰან ავენტინი თავის „ბავარიულ ანალიებში“ (Annales Bajorum). ავენტინი წერს, რომ გამბრივიუსი ერთ-ერთი გერმანული ტომის მეფის, მარუსის შვილი იყო. გამბრივიუსმა, „ანალების“ თანახმად, ცოლად ეგვიპტელი ნაყოფიერების ქალღმერთი იზიდა მოიყვანა, რომელმაც ასწავლა ლუდის ხარშვის ხელოვნება. სხვა წყაროებით, პირველად, გამბრინუსის წარმომავლობის ამგვარი ვერსია გერმანელმა პოეტმა ბუკარტ ვალდისმა წამოაყენა 1543 წელს. თავად სახელი გამბრინუსი, 1574 წელს გამოჩნდა ანტვერპენში შეცდომით დაბეჭვდის შედეგად, რამაც გამბრივიუსი გამბრინუსად აქცია. სახელი გამბრივიუსი გვხვდება ასევე ტაციტუსთან, მის „გერმანიაში“ (თავი 2). იქ არის მოთხრობილი გერმანელი ხალხის, მარსიების შესახებ. დღეს, სახელ გამბრინუსს, ბევრი ევროპული და ამერიკული ლუდის ბრენდი ატარებს. მათ შორის ყველაზე ცნობილია გამბრინუსის ლუდსახარში პლზენში (ჩეხეთი), კომპანია „გამბრინუსი“ სან-ანტონიოში (ტეხასი) და ფირმა „გამბრინუსი“ მულეზიდან (ელზასი). "Král Gambrinus ve velíně" გამბრინუსის ლუდსახარშის ვებ-საიტი (ჩეხ.)
ჰოფმანი

ჰოფმანი (გერმ. Hoffman, Hoffmann, Hofmann; ნიდერლ. Hofman) — გერმანული და ნიდერლანდური გვარი, რომელიც ასევე გვხვდება ნიდერლანდებში, როგორც ჰოფმანსი (Hofmans). გერმანული წარმომავლობის მქონე ამერიკელებში ასევე გვხვდება გვარის ანგლიკანიზირებული ფორმა — ჰაფმენი (ინგლ. Huffman), გერმანული წარმომავლობის რუსებში კი, რუსიფიცირებული ფორმა — გოფმანი (რუს. Гофман). საკუთარი სახელი ჰოფმანი შეიძლება აღნიშნავდეს ერთ-ერთ შემდეგ პიროვნებათაგანს: ჰოფმანი, ავგუსტ ვილჰელმ — გერმანელი ქიმიკოსი ჰოფმანი, ერნსტ თეოდორ — გერმანელი მწერალი და კომპოზიტორი ჰოფმანი, იოზეფ — ავსტრიელი არქიტექტორი ჰოფმანი, დასტინ — ამერიკელი მსახიობი ჰოფმანი, ფილიპ სეიმურ — ამერიკელი მსახიობი და რეჟისორი
დაფი (ლუდი)

დაფი (ინგლ. Duff) — გამოგონილი ლუდის ბრენდი ანიმაციური სერიალიდან „სიმფსონები“. იგი არის ჰომერ სიმფსონის საყვარელი ლუდი. დაფი მდარე ხარისხის, იაფი, ამერიკული ლუდის პაროდიაა. ლუდს ჰყავს ოფიციალური წარმომადგენელი – დაფმენი. პირველად დაფი გამოჩნდა ეპიზოდში „Duffless“. დაფის მთავარი კონკურენტი ლუდი ფადია (Fudd), რომელიც პირველად ეპიზოდ Colonel Homer–ში გამოჩნდა. ლუდი ფადი ძალიან პოპულარულია ქალაქ შელბივილში, თუმცა მომ თქვა, ის ფიქრობს, რომ ეს ლუდი აიკრძალა, რადგან მის გამო ამ სოფლელებმა „გააფრინეს“. ეტიკეტები ერთმანეთს ჰგავს. ბუდვაიზერს ხშირად მოიხსენიებენ, როგორც ბუდს, ეს სახელწოდება ჟღერდა ასევე რეკლამებშიც. ბუდვაიზერი იყენებდა ბუდმენის ტიპაჟს. მულტსერიალში ნახსენები დაფის სახეობები: Duff — სხვადასხვა ეპიზოდებში. Duffenbrau — ეპიზოდი «Mayored to the Mob». Duff Lite — ეპიზოდი «Duffless». Duff Dry — ეპიზოდი «Duffless». Duff Jr. Duff Dark — ეპიზოდი «Duffless». Lady Duff — ეპიზოდი «Duffless». Duff Lager Raspberry Duff — ეპიზოდი «Duffless». Tartar Control Duff — ეპიზოდი «Duffless». Henry K. Duff’s Private Reserve Duff Blue Duff Stout Duff Zero (უალკოჰოლო) Duff Extra Cold Duff Microbrew New Duff Duff Gummi Beers — ეპიზოდი «Duffless». Duff Experimental Duff Red Duff Ice — კომპიუტერული თამაში «The Simpsons Hit & Run». Duff Special Reserve Duff Draft Duff Malt Duff Christmas Ale Duff Amber Fire-Brewed Barley Export Duff’s Double-Dunkin' Breakfast Lager კორპორაცია დაფი უშვებს ამავე სახელწოდების შამპანიურსაც — ეპიზოდი «Eternal Moonshine of the Simpson Mind» Duff 200 ლუდი, მარკით „დაფი“ 1990 წლიდან 1996 წლამდე სამხრეთ ავსტრალიაში გამოდიოდა, სანამ არ გაირკვა რომ ეს სახელწოდება ნებართვის გარეშე იყო აღებული სიმფსონებიდან. ამ ლუდის ერთი ყუთის ფასი დღეს 10 000$ აღწევს, როდესაც მაშინ, მწარმოებელთან 24$ ღირდა. სიმფსონების, სტუდია პილოტის უკრაინულ გახმოვანებაში, ლუდ დაფს „კნური“ ჰქვია (უკრ. ღორი). უკრაინული დუბლირების თავდაპირველ ვერსიებში ლუდს ჰქვია რიგანი რეალური უკრაინული მარკის ლუდის, ხარკოვის წარმოების როგანის ანალოგად – დაბალი ხარისხის, იაფი ლუდი. არგენტინაში, სიმფსონების ფანებმა შექმნეს ლუდსახარში დაფი. კომპანია ფოქსი არ ჩქარობს ამ ფირმის წინააღმდეგ სარჩელის შეტანას. ↑ „Duffless“. The Simpsons. სეზონი 4. ეპიზოდი 16.
ადრიანი (მოსკოვის პატრიარქი)

ადრიანე (დ. 1627 – გ. 1700) – სრულიად მოსკოვისა და რუსეთის პატრიარქი. მხარს უჭერდა პეტრე დიდის რეფორმებს (ოღონდ არა წვერის გაპარსვას, მოწევას, უცხო სამოსელს). მისივე დავალებით მასალებს აგროვებდა ახალი სჯულდების შესაქმნელად. ადრიანეს სიკვდილის შემდეგ ახალი პატრიარქის არჩევნები რუსეთში 1917 წლამდე არ შემდგარა, ხოლო პატრიარქის ტახტის მეთვალყურედ სტეფან იავორსკი გამოცხადდა. უნივერსალური ენციკლოპედიური ცნობარი, ტ. 2, თბ. 2008 წ. გვ. 247 Адриан Статья в Православной энциклопедии (2000) Адриан на сайте Русское Православие დაარქივებული 2007-09-29 საიტზე Wayback Machine. Андрей Петрович Богданов. Патриарх Адриан
ლოგარითმი

ლოგარითმი — ფუნქცია მათემატიკაში, რომელიც იღებს იმ რიცხვით მნიშვნელობას რომელიც საჭიროა რომ ავიყვანოთ ლოგარითმის ფუძე და მივიღოთ მისივე მნიშვნელი, აღნიშნავენ სამი ლათინური ასოთი log. თუ a>0,a≠1, დადებით b რიცხვის ლოგარითმი a ფუძით ეწოდება ისეთ c რიცხვს (და ეს რიცხვი ერთადერთია), რომლისთვისაც a c = b {\displaystyle a^{c}=b} , აღნიშნავენ logab=c. სხვანაირად რომ ვთქვათ, რიცხვის ლოგარითმი a ფუძით ეწოდება ხარისხის მაჩვენებელს, რომელშიც უნდა ავახარისხოთ a, რომ მივიღოთ b. მაგალითად log10010=0.5, რადგან 100 უნდა ავიყვანოთ 0.5 (ანუ ამოვიღოთ ფესვი) ხარისხად, რომ მივიღოთ 10. ლოგარითმის განმარტების ძალით გამომდინარეობს ეს: a log a ⁡ b = b {\displaystyle a^{\log _{a}b}=b} ლოგარითმული ფუქნციის თვისებებიდან გამომდინარეობს, რომ ყოველ დადებით რიცხვს შეესაბამებაერთადერთი ნამდვილი ლოგარითმი მოცემული ფუძით. ლოგარითმი უარყოფითი რიცხვის არის კომპლექსური რიცხვი. ლოგარითმის ძირითადი თვისებებია: log a ⁡ M N = log a ⁡ M + log a ⁡ N {\displaystyle \log _{a}MN=\log _{a}M+\log _{a}N} log a ⁡ M N = log a ⁡ M − log a ⁡ N {\displaystyle \log _{a}{\frac {M}{N}}=\log _{a}M-\log _{a}N} log a n ⁡ b m = m n log a ⁡ b {\displaystyle \log _{a^{n}}b^{m}={\frac {m}{n}}\log _{a}b} და ახალ ფუძეზე გადასვლის ფორმულა: log a ⁡ N = log b ⁡ N log b ⁡ a {\displaystyle \log _{a}N={\frac {\log _{b}N}{\log _{b}a}}} ლოგარითმს, რომლის ფუძეა 10 აღნიშნავენ ორი ასოთი lg. ასევე გავრცელებულია ლოგარითმი, რომლის ფუძეშია ტრანსცენდენტური რიცხვი რიცხვი e და აღნიშნავენ ორი სიმბოლოთი ln, ხოლო უწოდებენ ნატურალურ ლოგარითმს. ქართული საბჭოთა ენციკლოპედია, ტ. 6, თბ., 1983. — გვ. 273.
კარკროსის უდაბნო

კარკროსის უდაბნო — უდაბნო კანადაში, კარაკოსის ფედერალურ ტერიტორიაზე. ის ხშირად მიიჩნევა მსოფლიოს ყველაზე პატარა უდაბნოდ.მისი ფართობი დაახლოებით 2.6 კმ²-ია. კარაკოსს მხოლოდ ბოლო ხანებში მიიჩნევენ უდაბნოდ. სინამდვილეში ის ქვიშის დიუნების სერიაა, სადაც კლიმატი საკმაოდ მშრალია, რის გამოც მას უდაბნოს უწოდებენ. ეს ქვიშა უკანასკნელი გამყინვარების ეპოქაში ჩამოყალიბდა. კარაკოსის უდაბნო ბევრად მშრალია, ვიდრე ახლოს მდებარე რეგიონები. ნალექების საშუალო წლიური მაჩვენებელი 50 სმ-ს შეადგენს. ↑ Carcross Desert. დაარქივებულია ორიგინალიდან — 2012-06-20. ციტირების თარიღი: 2009-03-16.
ქვემო კალიფორნიის უდაბნო

ქვემო კალიფორნიის უდაბნო — უდაბნო ეკორეგიონი მექსიკაში, კალიფორნიის ნახევარკუნძულზე. რეგიონი მოიცავს 77,700 კმ² ტერიტორიას. დასავლეთიდან მას ესაზღვრება წყნარი ოკეანე, აღმოსავლეთით - კალიფორნიის ნახევარკუნძულის მთათა სისტემა. კლიმატი მშრალი სუბტროპიკულია. დაბალია ნალექების რაოდენობა, მიუხედავად ამისა წყნარი ოკეანის სიახლოვე მაინც განაპირობებს ტენს. ტემპერატურა ახლოს მდებარე სონორას უდაბნოს მსგავსია. უდაბნოში გავრცელებულია სიმშრალის ამტანი ბუჩქები, სულ 500 სახეობის მცენარე. Baja California desert (World Wildlife Fund) ↑ Taylor H. Ricketts, Eric Dinerstein, David M. Olson, Colby J. Loucks, et al. 1999
ამარგოსის უდაბნო

ამარგოსის უდაბნო (ინგლ. Amargosa Desert) — უდაბნო აშშ-ში. მდებარეობს ნევადის შტატში, კალიფორნიის შტატთან საზღვრის გასწვრივ. მისი ფართობი 6734 კმ²-ია. გეოგრაფიულად მიიჩნევა ამარგოსის ველის ნაწილად. უდაბნოს სახელი მომდინარეობს მდინარე ამარგოსადან, რაც ესპანურად მწარეს ნიშნავს. ეს კი იმითაა განპირობებული, რომ ამ მდინარსი წყალს მწარე გემო აქვს. უდაბნო ზღვის დონიდან 790 - 840 მეტრზე მდებარეობს. უდაბნო მდებარეობს ფუნერალის მთებსა და სიკვდილის ველს შორის. Amargosa Desert Research Site ↑ Gudde, Erwin; William Bright (2004). California Place Names, Fourth ed., University of California Press, გვ. 11. ISBN 0-520-24217-3.
ჰუკერი

საკუთარი სახელი ჰუკერი შეიძლება აღნიშნავდეს ერთ-ერთ შემდეგ პიროვნებათაგანს: უილიამ ჯექსონ ჰუკერი — ინგლისელი ბოტანიკოსი ჯოზეფ დოლტონ ჰუკერი — ინგლისელი ბოტანიკოსი ჰუკერის კუნძული - კუნძული ჩრდილოეთ ყინულოვან ოკეანეში ჰუკერი - მსუბუქი ყოფაქცევის ქალი (კოლოქვ. ინგლ.).
ლაონიკე ქალკოკონდილე

ლაონიკე ქალკოკონდილე (ბერძ. Λαόνικος Χαλκοκονδύλης; დ. დაახ. 1423 ან 1430, ათენი — გ. დაახ. 1490, კრეტა) — ბიზანტიელი ისტორიკოსი წარჩინებული ოჯახიდან. მსახურობდა კონსტანტინე პალეოლოგოსის კარზე. 40-იან წლებში ცხოვრობდა მისტრაში, სწავლობდა გიორგი პლითონ გემისტოსთან. თავის „ისტორიაში“ (10 წიგნი) აღწერა 1298—1463 წლების მოვლენები, განსაკუთრებით დაწვრილებით — ბიზანტიის დაცემა და ოსმალეთის იმპერიის აღზევება. მისი ნაშრომი ასევე შეიცავს ძვირფას ცნობებს სამხრეთ და აღმოსავლეთ ევროპის ხალხებზე, მათ შორის საქართველოს შესახებ, კერძოდ ტრაპიზონის იმპერიისა და ჭანური მოსახლეობის საგვარეულოებზე. აღწერილია თემურლენგის ლაშქრობები იბერიაში. ქართული საბჭოთა ენციკლოპედია, ტ. 6, თბ., 1983. — გვ. 124. Веселаго Е. Б. К вопросу об общественно-политических взглядах и мировоззрении византийского историка XV в. Лаоника Халкокондила, «Вестник МГУ. Исторические науки», 1960 Диттен Г. Известия Лаоника Халкокондила о России, в сборнике, М., 1962, т. 21 Opera Omnia by Migne Patristica Graeca with analytical indexes ↑ Deutsche Nationalbibliothek Record #118675478 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a>
ჰუმბოლდტი

საკუთარი სახელი ჰუმბოლდტი შეიძლება აღნიშნავდეს ერთ-ერთ შემდეგ პიროვნებათაგანს: ჰუმბოლდტი, ალექსანდერ — გერმანელი ბუნებისმეტყველი, გეოგრაფი და მოგზაური ჰუმბოლდტი, ვილჰელმ — გერმანელი ენათმეცნიერი, ფილოსოფოსი, ესთეტიკოსი ჰუმბოლდტი, კაროლინა — ვილჰელმ ჰუმბოლდტის მეუღლე ჰუმბოლდტი — მდინარე აშშ-ში ჰუმბოლდტი — ქალაქი უისკონსინში ჰუმბოლდტის დინება — იგივე პერუს დინება ჰუმბოლდტის ქედი — იგივე ულან-დაბანი ალექსანდრ ფონ ჰუმბოლდტი (გემი) — გერმანული საკრუიზო ლაინერი (იალქნიანი) ალექსანდრ ჰუმბოლდტის სახელობის ნაციონალური პარკი — იუნესკოს მსოფლიო მემკვიდრეობის ობიექტი კუბაში ჰუმბოლდტი — ყურე კალიფორნიის ყურეში ჰუმბოლდტი — კრატერი მთვარეზე